CELEX: 62019TN0653
Language: da
Date: 2019-09-30 00:00:00
Title: Sag T-653/19: Sag anlagt den 30. september 2019 – FF mod Kommissionen

25.11.2019   
            
            
               DA
            
            
               Den Europæiske Unions Tidende
            
            
               C 399/85
            
         
      Sag anlagt den 30. september 2019 – FF mod Kommissionen
      (Sag T-653/19)
      (2019/C 399/104)
      Processprog: fransk
      
         Parter
      
      
         Sagsøger: FF (ved advokat A. Fittante)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse af 31. juli 2019 om afslag på sagsøgerens forudgående erstatningskrav af 9. juli 2019 annulleres.
               
            
                  —
               
               
                  Europa-Kommissionens afgørelse af 20. august 2019 om afslag på begæringen om aktindsigt i Kommissionens dokumenter af 23. juli 2019, hvorved sagsøgeren begærede indsigt i originaleksemplaret af et foto af en mand med et amputeret ben, der er brugt som sundhedsadvarsel på tobaksvarers emballage i medfør af Europa-Parlamentets og Rådets direktiv 2014/40/EU af 3. april 2014, annulleres.
               
            
                  —
               
               
                  Europa-Kommissionen tilpligtes at betale sagsomkostningerne, herunder de i forbindelse med sagen påløbne omkostninger, og det bemærkes i denne forbindelse, at sagsøgeren har ansøgt om retshjælp.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Med det første anbringende gøres gældende, at der er sket en tilsidesættelse af væsentlige formforskrifter, idet de omtvistede afgørelser tilsidesætter begrundelsespligten, og som følge heraf hverken gør det muligt for sagsøgeren at forstå rækkevidden af den i forhold til ham trufne afgørelse og at sikre sit forsvar, eller for retsinstanserne at udøve deres prøvelsesret.
               
            
                  2.
               
               
                  Med det andet anbringende gøres gældende, at der er sket en tilsidesættelse af traktaterne samt alle retsregler vedrørende anvendelsen af sidstnævnte, dvs. samtlige EU-retlige forskrifter, navnlig Den Europæiske Unions charter om grundlæggende rettigheder og de generelle principper, som Unionen skal sikre overholdelsen af, heriblandt det princip, som sikre beskyttelsen af retten til eget billede, af retten til respekt for privatliv og familieliv og af retten til menneskelig værdighed.